**Gradsko kazalište lutaka**

**Program rada za 2022.godinu i financijski plan za 2022. godinu s projekcijama za 2023.i 2024.**

Klasa: 612-03/21-01/07

Urbroj: 2181-111-01/21-\_\_\_\_

Split, 2021.

**PRILOG 4.**

1. **SAŽETAK DJELOKRUGA RADA**

Gradsko kazalište lutaka javna je ustanova čiji je osnivač i vlasnik Grad Split.

Djelatnost Kazališta obuhvaća:

umjetničko i književno stvaralaštvo i reproduktivno izvođenje:

- javno izvođenje lutkarskih i drugih scenskih djela.

Upravljanje objektima za kulturne priredbe:

-organiziranje gostovanja drugih lutkarskih kazališta i lutkarskih festivala te međunarodnih lutkarskih seminara,

- osposobljavanje za glumca – lutkara izvan sustava redovitog obrazovanja

promicanje kreativnosti djece kroz lutkarski studio.

Djelatnost nakladnika.

Proizvodnja, promet i javno prikazivanje audiovizualnih djela.

Umnožavanje snimljenih zapisa.

Djelatnost pružanja audio i audiovizualnih medijskih usluga putem elektroničkih komunikacijskih mreža.

Djelatnost pružanja usluga elektroničkih publikacija putem elektroničkih komunikacijskih mreža.

Djelatnosti proizvodnje audiovizualnih djela.

**MISIJA**

Misija GKL-a Split je:

- stvarati kazališni repertoar za dječju publiku, temeljen na visokim umjetničkim kriterijima koji će kod njih poticati i razvijati kognitivno-emotivne procese i želju za konzumacijom kazališne umjetnosti, te kulture i umjetnosti uopće;

- propitivati i osluškivati svijet koji djeca danas žive i s pozornice uspostaviti komunikaciju sa svakim djetetom u gledalištu;

- njegovati baštinu i time djeci ukazivati na identitet i nasljeđe iz kojeg potječu, a inzistiranjem na različitosti tema, motiva i izvorišta učiti ih da su stanovnici svijeta.

**VIZIJA**

Vizija GKL-a Split je:

- postići kontinuitet repertoarne politike koja promovira suvremeno i novo hrvatsko scensko stvaralaštvo za djecu, te domaću i svjetsku literarnu baštinu;

- zadržati status hrvatskog centra lutkarstva i kazališta za djecu i biti dio europske kazališne scene čija je produkcija namijenjena djeci

- osigurati dostupnost kazališne umjetnosti svakom djetetu u Splitu i Splitsko-dalmatinskoj županiji, ali i šire;

- izboriti se za «vidljivost» djeteta u društvu i njegovo pravo na umjetnički kvalitetno, vrhunsko kazalište koje statusno ne smije biti u lošijem položaju od kazališta za odraslu publiku.

**STRATEŠKI CILJEVI**

**Opći cilj 1. Kontinuitet repertoarne politike koja promovira suvremeno i novo hrvatsko scensko stvaralaštvo za djecu, te domaću i svjetsku literarnu baštinu**

Posebni cilj 1.1. Poticaj i potpora novom domaćem dramskom pismu za djecu

Posebni cilj 1.2. Promoviranje i produkcija predstava hrvatskih autora za djecu

Posebni cilj 1.3. Produkcija i igranje predstava temeljenih na svjetskoj literaturi za djecu, recentnoj, klasici, baštini

**Opći cilj 2. Zadržati status hrvatskog centra lutkarstva i kazališta za djecu i biti dio europske kazališne scene čija je produkcija namijenjena djeci**

Posebni cilj 2.1. Umjetnička i organizacijska izvrsnost

Posebni cilj 2.2. Intenziviranje i unaprjeđivanje suradnje s inozemnim kazalištima i umjetnicima

**Opći cilj 3. Izboriti se za „vidljivost“ djeteta i kulture i umjetnosti za djecu**

Posebni cilj 3.1. Dizanje kvalitete produkcije

Posebni cilj 3.1. Osigurati dostupnost kazališne umjetnosti svakom djetetu

**Opći cilj 4. Osnažiti ulogu GKL-a u društvenom i kulturnom razvoju grada Splita**

Posebni cilj 4.1. Vrijednim kulturnim programima u poslijepodnevnim i večernjim terminima (koncerti, predstave, promocije knjiga, tribine) privući mladu i odraslu publiku.

.

1. **PROGRAM GRADSKOG KAZALIŠTA LUTAKA SPLIT U 2022.**

**PREMIJERNI PROGRAM:**

1. Ivana Brlić Mažuranić: REGOČ; režija: Branimir Rakić
2. Sunčana Škrinjarić: KAKTUS BAJKE; dramatizacija: Ivana Đula, režija: Renata Carola Gatica
3. Ivana Vuković: PRLJO; režija: Ivan Plazibat

**OBNOVA:**

1. Sanja Vidan: BIJELE KOČIJE

**REPRIZNI PROGRAM:**

1. H.C.Andersen: PALČICA
2. Ivana Vuković: MIŠ U TOĆU
3. Andrijana Grgičević: STONOGA GOGA
4. Nada Iveljić/ Zdenka Mišura: PEC IVO
5. Grigor Vitez: KAKO RASTU DJECA
6. Siniša Novković: SLONIĆ DIŠTONIĆ

**Večernja scena:**

1. Ana Marija Veselčić: DOMAŠI
2. Marko Marulić: JUDITA (Koprodukcija s UMAS Split)

**MANIFESTACIJE:**

1. 15. Festival hrvatske drame za djecu MALI MARULIĆ

**PLANIRANE PRIJAVE ZA SUDJELOVANJE NA FESTIVALIMA U HRVATSKOJ I INOZEMSTVU**

(Festivali selektivnog karaktera)

1. Međunarodni Naj, naj, naj festival, Zagreb, veljača 2022.
2. Festival Assitej-a, Čakovec, listopad 2022.
3. Revija lutkarskih kazališta Rijeka, studeni 2022.
4. Međunarodni festival PIF, Zagreb, rujan 2022.
5. Međunarodni dječji kazališni festival Pozorište Zvezdarište, Beograd, studeni 2022.
6. Lutkarsko proljeće u Vukovarsko-srijemskoj županiji, ožujak 2022.

**PLANIRANA GOSTOVANJA I IZVEDBE IZVAN ZGRADE**

1. Split – predstave na Marjanu, Ljetno kino Bačvice i druge vanjske lokacije
2. Splitsko –dalmatinska županija - gradovi u županiji, manja mjesta i otoci
3. Ostalo - gradovi Šibenik, Zadar, Dubrovnik, Zagreb, …

**OBRAZLOŽENJE PROGRAMA**

U 2022. godini planirane su tri premijere, jedna obnova i osam repriznih naslova te 15. izdanje Festivala hrvatske drame za djecu Mali Marulić.

Program je planiran s vjerom i nadom u povoljniju epidemiološku situaciju, a prilagođavat ćemo ga okolnostima i razvoju situacije. Predviđena je mogućnost skromnijih produkcija od planiranih, odnosno promjene naslova.

Program uključuje naslove planirane u prethodnoj godini, koje nismo bili u mogućnosti realizirati ili su odgođeni zbog prilagođavanja programa i produkcijskih mogućnosti okolnostima, poput predstave „Kaktus bajke“, odnosno obnove predstave „Bijele kočije“ .

Nastojat ćemo zadovoljiti očekivanja publike i zadržati visok estetski nivo naših predstava. Umjetničkom izvrsnošću nastojat ćemo jačati prepoznatljivost, identitet i relevantnost splitskog i hrvatskog kazališta i kulture.

Prioritetan cilj bit će sudjelovanje u održavanju i odvijanju kazališnog i kulturnog života grada, vodeći pri tome računa o sigurnosti zaposlenika i publike.

Zaključkom Gradskog vijeća Grada Splita od 2. rujna 2021. GKL Split mora ispuniti kriterij od 260 izvedbi godišnje, četiri premijerna naslova ili tri premijerna i jednom obnovom. Program je planiran sukladno zadanim kriterijima koje planiramo ostvariti, a eventualna odstupanja od zadanog okvira dogovarat ćemo s Osnivačem, u skladu s okolnostima.

Ovako planiran program GKL-a Split za 2022. zadovoljava kriterije Osnivača u svim elementima osim u popunjenosti gledališta. Naime, važeće epidemiološke mjere, koje je racionalno i odgovorno uzeti u obzir kod izrade programa za 2022., utjecat će na manji broj publike a time i prihod od ulaznica, što je predviđeno i financijskim planom.

**O PREMIJERNIM NASLOVIMA:**

1. **Ivana Brlić Mažuranić: REGOČ**

**Režija: Branimir Rakić**

Bajku „Regoč“ iz najpoznatije zbirke hrvatske književne baštine za djecu „Priče iz davnine“ Ivane Brlić Mažuranić postavit će Branimir Rakić kao diplomski ispit kojim će završiti studij lutkarske režije na Umjetničkoj akademiji u Osijeku.

Vila Kosjenka i div Regoč provest će nas zemljom i podzemljem mitološkog svijeta Ivane Brlić Mažuranić, u avanturi koja razotkriva složenost ljudskih osobnosti i međuljudskih odnosa. Razornoj sili nesloge i razjedinjenosti u ovoj je priči suprotstavljena graditeljska snaga zajedništva i pravog prijateljstva kojoj ne smetaju postavljene granice, različitosti, nečija veličina a ni drugačiji način razmišljanja.

**Premijera: veljača 2022. /Za uzrast: 5+**

1. **Sunčana Škrinjarić: KAKTUS BAJKE**

**Dramaturginja i skladateljica: Ivana Đula /Redateljica: Renata Carola Gatica/Likovnost predstave: Alena Pavlović**

Maštovite bajke poznate hrvatske spisateljice Sunčane Škrinjarić inspirativan su predložak za lutkarsku predstavu za najmlađe. Odabrane bajke iz poznate zbirke dramaturški će obraditi Ivana Đula, ujedno i skladateljica, a režirati Renata Carola Gatica. Ove moderne bajke, kako ih sama autorica naziva, svojom raznolikošću i raznovrsnošću otvaraju prostor imaginaciji i predstavljaju savršen materijal za stvaranje posebno zaigranog kazališnog svijeta.

**Premijera: travanj 2022./Za uzrast: 3+**

1. **Ivana Vuković: PRLJO**

**Režija: Ivan Plazibat /Glazba: Tamara Obrovac / Kostimi: Ana Marin /Scenografija/ Tina Vukasović / Scenski pokret: Damir Klemenić**

Novi dramski tekst Ivane Vuković radnog naslova „Prljo“, napisan namjenski za Gradsko kazalište lutaka Split, bavit će se jednom od gorućih tema - siromaštvom i socijalnim razlikama među djecom. Priča o novom učeniku u razredu 4.b kojeg svi izbjegavaju zbog vidljivih statusnih razlika u odnosu na ostale učenike i nadjenu mu nadimak Prljo, poslužit će kao predložak osvještavanju načina na koji se društvene distinkcije među djecom danas manifestiraju. I na kraju, predstava ima za cilj osvijestiti da siromaštvo nije stvar osobnog izbora i odluka, već je rezultat strukturne nepravde u društvu. Siromaštvo kao društveni problem koji postaje sve izraženiji i čije su manifestacije sve vidljivije ovim projektom bi ušlo kao tema u splitsko dječje kazalište. Kazalište ne može spriječiti ni suzbiti siromaštvo, ali može utjecati na povećanje empatije i razumijevanja kod najmlađih i upravo je to cilj ove predstave.

**Premijera: Rujan/Listopad 2022. /Uzrast: 4+**

**OBNOVA**

**Sanja Vidan: BIJELE KOČIJE II**

**Obnova: Prosinac 2022. /Uzrast: 3+**

U prosincu ćemo obnoviti predstavu Bijele kočije II, nastavak istoimene kultne predstave Davora Mladinova, prema kojoj je Sanja Vidan 2016. napisala novi tekst i režirala ovaj raskošni blagdanski naslov. S obzirom da neki od glumaca nisu više u angažmanu, niti su članovi ansambla, potrebno je uvesti nove glumce u podjelu predstave kako bi ona ponovno bila dio našeg repertoara. „Bijele kočije“ su moderna bajka, prštave likovnosti, duhovita, energična, razigrana, topla i generacijama omiljen blagdanski naslov našeg kazališta.

**Obnova: prosinac 2022./Za uzrast: 3+**

**15. FESTIVAL HRVATSKE DRAME ZA DJECU „MALI MARULIĆ“ (11. – 15. travnja 2022. )**

U travnju 2022. godine planiramo održati petnaesto izdanje Festivala Mali Marulić, čime bi se on vratio u svoj tradicionalni travanjski termin, nakon što su prethodna dva izdanja održana na jesen.

Mali Marulić je festival selektivnog i natjecateljskog karaktera. Selekcijski postupak u sastavljanju glavnog programa i festivalske nagrade motiviraju kazališta na sudjelovanje, što znači i na postavljanje hrvatskih autora, kao preduvjet sudjelovanja na festivalu.

Festival putem Natječaja, koji je njegov sastavni dio, motivira pisce da pišu za lutkarsko kazalište i kazalište za djecu. Posljedično, veći broj kvalitetnih tekstova potiče produkciju predstava hrvatskih autora i pisaca. Time Mali Marulić u svim svojim segmentima snažno motivira kazališnu produkciju predstava hrvatskih autora.

Festival Mali Marulić izuzetno je važan i za grad Split jer je riječ o još uvijek jedinom festivalu profesionalnih kazališta za djecu u gradu, ali i cijeloj Splitsko-dalmatinskoj županiji. Realizacija festivala zahtijeva suradnju s ostalim splitskim kazalištima, Umjetničkom akademijom u Splitu i drugim ustanovama (MKC, Gradska knjižnica, osnovne škole) u kojima se izvode predstave i ostali prateći programi (slušaonice radio-igre, čitanja nagrađenih tekstova).

PROGRAM FESTIVALA sastoji se od glavnog programa (izvedbe selektiranih predstava) i pratećih programa (čitanja nagrađenih tekstova, slušaonice radio-igre, predstave izvan konkurencije, promocije,..).

Prethodna dva izdanja festivala bila su značajno skromnija nego ranijih godina, po broju publike zbog epidemioloških ograničenja, ali i po broju sudionika jer su okolnosti primorale kazališta na skromnije produkcije, s manjim brojem glumaca. Nadamo se da će festival u 2022. biti bogatiji i raskošniji u svim segmentima, što će podrazumijevati i veći broj gostiju.

**9. REVIJA LJETNO KAZALIŠTE ZA DJECU (lipanj/srpanj 2022.)**

Izvedbe redovnog programa, uz poneko gostovanje drugih kazališta, na kraju svake kazališne sezone organiziramo pod naslovom „Ljetno kazalište za djecu“. Od 2020. godine predstave izvodimo i na vanjskoj pozornici, u prostoru Ljetnog kina Bačvice, a u suradnji s Centrom za kulturu i obrazovanje Zlatna vrata.

Time smo napravili novi produkcijski iskorak koji je izuzetno dobro prihvaćen od publike, pa su izvedbe naših i pokoje gostujuće predstave u vanjskom ambijentu izuzetno dobro posjećene i privlače neku novu publiku.

**GOSTOVANJA NA FESTIVALIMA U ZEMLJI I INOZEMSTVU**

Gostovanja naših predstava na festivalima u 2022. ovisit će o selekciji, ali i o raspoloživim sredstvima za troškove putovanja. Sudjelovanje na festivalima je važno jer su oni prilika za stručnu valorizaciju naših umjetničkih postignuća, dobivanje uvida u stvaralaštvo drugih, informiranje, učenje kao i za promociju kulturnog stvaralaštva u gradu Splitu.

Predstave ćemo prijaviti za sudjelovanje na festivalima dugogodišnje tradicije i ugleda, po mogućnosti natjecateljske na kojima izvedbe ocjenjuje stručni žiri.

1. **KADROVSKI PLAN**

Za ostvarenje osnovnog programskog i financijskog okvira, Zaključak Gradskog vijeća od 2. rujna 2021. predviđa 29 zaposlenika. Proteklih godina Kazalište zapošljava 28 djelatnika, a u ovom trenutku još jednog manje, odnosno 27 zaposlenika jer je jedno radno mjesto „glumca-lutkara“ proteklih 6 mjeseci upražnjeno i očekujemo suglasnost za njegovo popunjavanje.

Financijskim planom su osigurana sredstva za plaće i davanja za zaposlenike, te jubilarne nagrade i regres na koje djelatnici ostvaruju pravo temeljem Kolektivnog ugovora za zaposlene u ustanovama kulture grada Splita od 10.11.2020. godine.

Nisu osigurana sredstva koja smo tražili prijedlogom financijskog plana za unaprjeđenje dvoje glumaca s napunjenih 20 godina neprekinutog staža u Gradskom kazalištu lutaka iz II. u I. glumačku grupu s višim platnim koeficijentom.

Naglašavam da su druga dva gradska kazališta, GKM i HNK u protekle dvije godine po istoj ili sličnoj osnovi promovirali umjetnike, odnosno zapošljavali nove. Zahtjev planiramo ponoviti tijekom godine i zatražiti da se sredstva za spomenuta unaprjeđenja osiguraju rebalansom.

1. **ZAKONSKE I DRUGE PODLOGE NA KOJIMA SE ZASNIVAJU PROGRAMI**

1. Zakon o kazalištima (NN 71/06, 121/13, 26/14 i 98/19)

2. Zaključak Gradskog vijeća Grada Splita o utvrđivanju Osnovnog programskog i financijskog okvira za rad Gradskog kazališta lutaka Split za razdoblje od 2022. do 2025. godine, Klasa: 612-01/21-02/1, Urbroj: 2181/01-09-01/1-21-3 od 02. rujna.2021. godine

**PLAN TROŠKOVA PREMIJERNIH, REPRIZNIH IZVEDBI I MANIFESTACIJA**

**PREMIJERE**

**Ivana Brlić Mažuranić: REGOČ**

Režija: Branimir Rakić (diplomska predstava)

Premijera: veljača 2022. /Za uzrast: 5+

|  |  |
| --- | --- |
| **OPIS STAVKE** | **IZNOS STAVKE U Kn /bto/** |
| **Priprema premijere** |  |
| Autorski honorari /tantijemi (adaptacija i režija, scena, lutke, kostimi, glazba, scenski pokret, video, foto, likovno i uredničko oblikovanje promotivnih materijala i elektronskih izdanja) | 45.000,00 |
| Materijal (scena, lutke i kostimi) | 10.000,00 |
| **U K U P N O:** | **55.000,00** |

|  |  |
| --- | --- |
| **GRAD SPLIT:** | 25.000,00 |
| **MINISTARSTVO KULTURE:** | 5.000,00 |
| **VLASTITA SREDSTVA:** | 25.000,00 |
| **UKUPNO:** | **55.000,00** |

**Sunčana Škrinjarić: KAKTUS BAJKE**

Dramatizacija: Ivana Đula /Režija: Renata Carola Gatica/ Lutke, kostimi, scenografija:

Alena Pavlović

Premijera: travanj 2022./Za uzrast: 3+

|  |  |
| --- | --- |
| **OPIS STAVKE** | **IZNOS STAVKE U Kn /bto/** |
| **Priprema premijere** |  |
| Autorski honorari (aut. prava, dramatizacija, režija, lutke, kostimi i scena,, glazba, video, foto, likovno i uredničko oblikovanje promotivnih materijala i elektronskih izdanja) | 132.500,00 |
| Materijal (scena i kostimi) | 25.000,00 |
| Putni troškovi i smještaj gostiju (redateljica, kreatorica lutaka, skladateljica /dramaturginja) | 15.000,00 |
| **U K U P N O:** | **172.500,00** |

|  |  |
| --- | --- |
| **GRAD SPLIT:** | 135.000,00 |
| **MINISTARSTVO KULTURE:** | 20.000,00 |
| **VLASTITA SREDSTVA:** | 17.500,00 |
| **UKUPNO:** | **172.500,00** |

**Ivana Vuković: PRLJO**

Režija: Ivan Plazibat /Scenografkinja: Tina Vukasović / Kostimi: Ana Marin / Skladateljica: Tamara Obrovac / Scenski pokret: Damir Klemenić

Premijera : rujan: 2022.

|  |  |
| --- | --- |
| **OPIS STAVKE** | **IZNOS STAVKE U Kn /bto/** |
| **Priprema premijere** |  |
| Autorski honorari (dramski tekst, režija, glazba, kostimi, scenografija, scenski pokret, video, foto, likovno i uredničko oblikovanje promotivnih materijala i elektronskih izdanja) | 138.000,00 |
| Materijal (scena i kostimi) | 20.000,00 |
| Putni trošak i smještaj gostiju (scenski pokret, skladateljica) | 10.000,00 |
| **U K U P N O:** | **168.000,00** |

|  |  |
| --- | --- |
| **GRAD SPLIT:** | 120.000,00 |
| **MINISTARSTVO KULTURE** | 15.000,00 |
| **VLASTITA SREDSTVA:** | 33.000,00 |
| **UKUPNO:** | **168.000,00** |

**OBNOVA**

**Sanja Vidan: BIJELE KOČIJE II**

Obnova: prosinac 2022.

|  |  |
| --- | --- |
| **OPIS STAVKE** | **IZNOS STAVKE U Kn /bto/** |
| **Trošak obnove** |  |
| Autorski honorari (obnova, gostujući glumci, Djed Mraz, foto, trailer, likovno i umjetničko oblikovanje promo materijala i elektronskih izdanja) | 20.000,00 |
| Materijal (scena, kostimi i lutke) | 10.000,00 |
| **U K U P N O:** | **30.000,00** |

|  |  |
| --- | --- |
| **GRAD SPLIT:** | 20.000,00 |
| **MINISTARSTVO KULTURE** | 0,00 |
| **VLASTITA SREDSTVA:** | 10.000,00 |
| **UKUPNO:** | **30.000,00** |

**TROŠAK PRIPREME PREMIJERA I OBNOVE U 2022.**

|  |  |
| --- | --- |
| **GRAD SPLIT:** | 300.000,00 |
| **MINISTARSTVO KULTURE:** | 40.000,00 |
| **VLASTITA SREDSTVA:** | 85.500,00 |
| **UKUPNO:** | **425.500,00** |

**TROŠAK REPRIZNIH i GOSTUJUĆIH IZVEDBI**( predstave GKL-a u zgradi i na otvorenim pozornicama (Ljetno kazalište), gostujuće predstave, honorari gostujućih glumaca, autorska prava, tantijemi, trošak gostovanja /dnevnice, troškovi puta, potrošni materijal/)

|  |  |
| --- | --- |
| **GRAD SPLIT:** | 63.100,00 |
| **MINISTARSTVO KULTURE:** | 0,00 |
| **VLASTITA SREDSTVA:** | 40.100,00 |
| **UKUPNO:** | **103.200,00** |

**UKUPAN TROŠAK REALIZACIJE PROGRAMA PREMIJERNIH I REPRIZNIH NASLOVA:**

|  |  |
| --- | --- |
| **GRAD SPLIT:** | 363.100,00 |
| **MINISTARSTVO KULTURE:** | 40.000,00 |
| **VLASTITA SREDSTVA:** | 125.600,00 |
| **UKUPNO:** | **528.700,00** |

Napomena: *U odnosu na traženo prijedlogom programa, za realizaciju programa premijernih i repriznih naslova u 2022. od strane Osnivača odobreno je 20.000,00 kuna manje.*

**FESTIVAL MALI MARULIĆ I NATJEČAJ ZA DRAMSKI TEKST**

|  |  |
| --- | --- |
| **OPIS STAVKE** | **IZNOS STAVKE** |
| HOTELSKI SMJEŠTAJ GOSTIJU (paušalno 9 kazališta, ansambli s tehnikom, 3 člana žirija, 3 žiri i nagrađeni natječaja, gosti), PUTNI TROŠKOVI (selektor, 3 žiri, nagrađeni pisci, dobitnici nagrada), PREHRANA GOSTIJU | 30.450,00 |
| AUTORSKI HONORARI ( selektor, žiri festivala 3 i žiri  Natječaja 3, nagrade natječaja, likovno rješenje,  oblikovanje, PR i urednički poslovi, voditelj dječjeg žirija,  voditelj pratećih programa) | 62.550,00 |
| STUDENT SERVIS (hostese, ispomoć u tehnici, na blagajni) | 6.500,00 |
| PROMIDŽBA (uređivanje i likovno oblikovanje, tisak i print materijala, promocija na mrežama, foto, video, ljevaonica, cvijeće, snimanje reportaže) | 14.000,00 |
| TROŠAK IZVEDBI PREDSTAVA (RAČUNI) paušalno 9 kazališta -14 izvedbi | 41.500,00 |
| NAJAM DODATNIH PROSTORA ZA IZVEDBE | 6.000,00 |
| **UKUPNO:** | **161.000,00** |

|  |  |
| --- | --- |
| **GRAD SPLIT:** | 100.000,00 |
| **MINISTARSTVO KULTURE:** | 61.000,00 |
| **VLASTITA SREDSTVA:** | 0,00 |
| **UKUPNO:** | **161.000,00** |

Napomena: *U odnosu na traženo prijedlogom programa, za realizaciju Festivala hrvatske drame za djecu „Mali Marulić“ od strane Osnivača odobreno je 30.000,00 kuna manje.*

Ravnateljica:

Marija Tudor